Platinum Weekly Newspaper - Vodacom Superruggas 2018 - Sport & School News
Rebels vs Sunwolwes
Die Rebels is nog onoorwonne vanjaar en klop die Japannese Wolwe gemaklik 37-17. Die Sunwolwes reis SA toe om teen die Haaie in Durban uit te draf. Die Rebels pak die Brumbies in Melbourne.
Die Reds verras en klop die Brumbies in 'n tipiese eentonige Aussie derby 18-10. Die Brumbies speel volgende teen die Rebels met die Reds wat tuis teen die Bulle uitdraf.
In 'n opwindende game klop die Chiefs die Blues 27-21 in Auckland. Die Blues speel volgende teen die Leeus in Jo'burg. Die Chiefs verdien 'n loslootjie.
Die Saders was verwoestend en leer die manne van die Kaap 'n behoorlike rugga les ou grote en wen verspotmaklik 45-28. Die Stormers speel volgende teen die Highlanders in Wellington. Die Saders gaan in Wellington teen die Hurricanes uitdraf wat beloof om 'n riller te wees.
Haaie vs Waratahs
In die Haaitenk stel die Haaie erg teleur en speel gelykop teen die Tahs 17 elk. Die uitslag gaan die Durbaniete duur te staan kom later in die kompetisie, en om gelykop te speel is dieselfde satisfaksie as om jou skoonma sonder tanne oopmond te soen! Die Haaie speel volgende teen die Japannese Wolwe tuis met die Tahs wat Buenos Aires toe reis om teen die Jaguares uit te draf.
Op Fort Loftus slaag die Leeus daarin om die Bulle 49-35 te klop in 'n opwindende game. Vir die Bulle het Handrè Pollard op 12 'n uitstekende game gehad en aan die Leeus se kant het Malcolm Marx gewys hoekom hy as die beste haker op planeet aarde beskou word!
Die Bulle reis nou Brisbane toe om teen die Reds uit te draf met die Leeus wat met die Blues in Jo'burg gaan kragte meet.
Rustenburg – Die Impala Rugby Klub het op Saterdag, 17 Junie 2017, teen die Dragons gespeel. Dit was 'n baie goeie naweek aangesien al drie die spanne gewen het.